Fríggjadagin undirskrivaðu Zacharias Jacobsen, stjóri á Konsax, og Annika Olsen, borgarstjóri, sáttmálan um fyrsta byggistig av útbyggingini av kirkjugarðinum við Velbastaðvegin í Havn. Tórshavnar kommuna skrivar á heimasíðu síni, at samlaða økið, sum er tøkt til víðkan av kirkjugarðinum við Velbastaðvegin, er á leið 33.000 fermetrar. Fyrsta byggistig fevnir um eitt øki á 11.000 fermetrar. Talið á gravum í hesum fyrsta byggistiginum er 1.234.